ໄຊຊະນະ ຂອງການເລືອກຕັ້ງໃນມຽນມາ ໃກ້ຈະເຫັນເປັນຄວາມຈິງ
ຜູ້ນຳ​ຝ່າຍ​ຄ້ານ​ມຽນມ​າ ທ່ານ​ນາງ Aung San SuuKyi ​ແລະ​ພັກ​ສັນນິບາດ​​ແຫ່ງ​ຊາດ​ເພື່ອ​ປະຊາທິປະ​ໄຕ ຫລື NLD ກຳລັງ​ຫຽັບ​ເຂົ້າໃກ້ເຂົ້າຫາໄຊຊະນະແບບເກົ່າ​ຂອງເຂົາເຈົ້າໃນຄັ້ງກ່ອນ.
ຊາວຫ້າປີ ຫລັງຈາກໄດ້ຮັບໄຊຊະນະໃນການເລືອກຕັ້ງຢ່າງ ຖ້ວມລົ້ນ ທີ່ ອຳນາດການປົກຄອງທະຫານບໍ່ເອົາຫົວຊານັ້ນ ແລ້ວ ຜູ້ນຳຝ່າຍຄ້ານມຽນມາ ທ່ານນາງ Aung San Suu Kyi ແລະພັກສັນນິບາດແຫ່ງຊາດເພື່ອປະຊາທິປະໃຕ ຫລື NLD ກໍກຳລັງຫຽັບເຂົ້າໃກ້ໄຊຊະນະແບບເກົ່າຂອງເຈົ້າ ຜົນຫລ້າສຸດຈາກ ສະຫະພັນຄະນະກຳມະການເລືອກຕັ້ງສະແດງໃຫ້ເຫັນວ່າ ພັກ NLD ໄດ້ອ້າງເອົາ 135 ບ່ອນນັ່ງຫລືເກືອບ 90 ເປີເຊັນຂອງຜົນການເລືອກຕັ້ງທີ່ໄດ້ປະກາດ ເປັນຕົ້ນມາຢູ່ໃນສະພາຕໍ່າ ຮ່ວມຢູ່ໃນບັນດາຜູ້ໄດ້ໄຊຊະນະ ຄື ທ່ານນາງ Aung San Suu Kyi ນັ້ນເອງ ຜູ້ໄດ້ບ່ອນນັ່ງຂອງທ່ານນາງຄືນໃໝ່ ຢູ່ໃນເຂດ Kawhmu ໃນລັດ Yangon ພັກ NLD ໄດ້ຮັບໄຊຊະນະຢ່າງຖ້ວມລົ້ນ ຈາກ ທະຫານທີ່ສະໜັບສະໜູນ ພັກສາມັກຄີ ຊາດພັດທະນາ (USDP) ແຕ່ວ່າ ກໍເປັນທີ່ງຸດງິດລ້າຊ້າໃນການເປີດເຜີຍຜົນການເລືອກ ຕັ້ງຈາກຄະນະກຳມະການ ຈົນເຖິງຂັ້ນຖືກກ່າວຫາວ່າ ສະຫະພັນຄະນະກຳມະການ ເລືອກຕັ້ງ ມີເຈດຕະນາລ້າຊ້າໃນການປະກາດຜົນການປ່ອນບັດ ທ່ານນາງ Aung San Suu Kyi ຜູ້ໄດ້ຮັບລາງວັນໂນແບລສັນຕິພາບ ໄດ້ສົ່ງໜັງສືໄປຫາ ປະທານາທິບໍດີ Thein Sein ປະທານສະພາ ທ່ານ Shwe Mann ແລະຫົວໜ້າທະຫານ ທ່ານ Min Aung Hlaing ໃນວັນພຸດມື້ນີ້ ຂໍພົບປະແຕ່ລະຄົນ ໃນອາທິດໜ້ານີ້ ເພື່ອພະ ຍາຍາມໃຫ້ການຄໍ້າປະກັນວ່າຈະມີການໂອນອຳນາດໃນໄລຍະຂ້າມຜ່ານຢ່າງຫລ່ຽນ ໄຫລ ບັນດາຜູ້ຊ່ຽວຊານການເມຶອງກ່າວວ່າ ພັກ NLD ຕ້ອງການບ່ອນນັ່ງສອງສ່ວນສາມໃນ ສະພາ ເພື່ອເອົາໄຊຊະນະອຳນາດ ຈາກສິດວີໂຕ້ຂອງທະຫານທີ່ອ້າງອີງຕາມກົດໝາຍ ຮູ້ກັນວ່າ Pyidaungnu Hluttaw ໃນການເລືອກເອົາປະທານາທິບໍດີ ສັນຍະລັກ ປະຊາ ທິປະໄຕ ທີ່ມີອາຍຸມາ 70 ປີ ຕາມຮັດຖະທຳມະນູນ ແມ່ນຖືກຫ້າມບໍ່ໃຫ້ເປັນປະທານາທິ ບໍດີ ຍ້ອນ ມື້ລາງສາມີຂອງທ່ານນາງເປັນຄົນອັງກິດ ພ້ອມທັງລູກສອງຄົນຂອງທ່ານນາງ ແຕ່ວ່າ ຢູ່ໃນການສຳພາດກັບໂທລະພາບ BBC ໃນວັນອັງຄານວານນີ້ ທ່ານນາງຈະເນັ້ນ ໜັກວ່າ ທ່ານຈະດຳເນີນການຕັດສິນໃຈທຸກຢ່າງໃນນາມເປັນຜູ້ນຳພັກ NLD ໂດຍບໍ່ ກ່ຽວກັບວ່າຜູ້ໃດຈະຂື້ນມາເປັນປະທານາທິບໍດີ